वोट की मोहर देगी इस बार बेटी बचाने का संदेश
झज्जर | मौजूदापंचायत चुनाव में बेटी बचाओ बेटी पढ़ाओ का संदेश देने के लिए मतदाता को वोट डालते हुए बेटी बचाओ-बेटी पढ़ाओ की मोहर लगाई जाएगी। यह निर्देश एडीसी नरेश नरवाल ने बेटी बचाओ-बेटी पढ़ाओ कार्यक्रम के तहत गठित जिला टास्क फोर्स की बैठक में दिए। स्वास्थ्य विभाग द्वारा पूरी गंभीरता बरतते हुए लिंग जांच करने वालों पर लगाम कसी जाए और आमजन से भी उन्होंने आह्वान किया कि जिले में कहीं भी किसी व्यक्ति को लिंग जांच करने वालों की सूचना मिले तो तुरंत प्रशासन के संज्ञान में मामला लाया जाए। इस मौके पर जिला सूचना एवं जनसंपर्क अधिकारी नीरज कुमार, उप जिला शिक्षा अधिकारी नवीन नारा मौजूद रहे।
सभी बच्चों के आधार कार्ड बनाने के निर्देश
एडीसीने बताया कि जिले के सभी खंडों के आंगनवाड़ी केंद्रों में प्रयास रहेगा कि जल्द से जल्द सभी बच्चों के आधार कार्ड बन सकें। अतिरिक्त उपायुक्त ने डाक विभाग द्वारा चलाई जा रही सुकन्या समृद्धि योजना के बारे में भी जानकारी ली। उन्होंने सभी स्कूल में स्वास्थ्य विभाग की ओर से स्वास्थ्य जांच के लिए विशेष कैंप लगाने के भी निर्देश दिए।
hin_Deva hin_Deva hin_Deva hin_Deva